
    Unha estrela para Amina foi a obra gañadora do Concurso 

    Ninguén abandona o seu fogar a non ser que
o seu fogar sexa a boca dun tiburón.


    Warsan Shire


    Polos camiños, en rabaño famento,


    os nenos avanzaban.


    Bertolt Brecht

  


  
    PERSONAXES


    Por orde de aparición 


    Amina


    Nena de Siria, de Senegal, de Somalia, de Nixeria, de Eritrea, de Malí, de Honduras, ou de calquera país cuxos habitantes se ven na necesidade de fuxir da guerra, da violencia, da fame…


    Sally


    A súa boneca de trapo. É compañeira de xogos, amiga e confidente das súas arelas e temores, tamén a voz que lle conta algunhas cousas que quizais Amina preferise ignorar.


    Coro


    Nenas e nenos do mundo.

  


  
    ESPAZO ESCÉNICO


    O escenario representa un campamento de refuxiados ou un centro de detención de migrantes nalgún punto do planeta: Líbano, Xordania, Grecia, Italia, Turquía, México, Marrocos, Os Estados Unidos… 


    Nun lateral, unha tenda de campaña de lona branca. Un arame de púas delimita o lado oposto. 


    Unha pantalla ou ciclorama ocupa o fondo do escenario e sobre ela proxectaranse imaxes e palabras. 

  


  
    MÚSICA


    O texto incorpora varias cancións infantís que forman parte do folclore de distintos países e que serán interpretadas en vivo polas actrices e polo coro.


    Simultaneamente, sobre a pantalla proxectarase o texto das cancións acompañado da versión galega, coma se se tratase dos subtítulos.

  


  
    ESCENA ÚNICA


    Unha luz moi suave ilumina o escenario. 
A pantalla amosa un ceo cuberto de estrelas. A lúa verte un lene raio de luz.


    No centro do escenario xace unha boneca 
de trapo.


    Hai un momento de inmobilidade.


    Unha nena asoma na boca da tenda. Leva posto un pantalón e un xersei demasiado grandes para a súa estatura. Dúas trenzas medio desfeitas caen sobre os ombreiros. Pasea a ollada polo chan á busca dalgún obxecto perdido. Avanza uns pasos e mira 
en todas direccións. 


    Amina


    Sally!! Onde estás, Sally? Pero onde te metiches? Sally!!! Non me oes? Ah! Estás aquí! (Agáchase e recolle unha boneca do chan.) Pensei que te perdera, que non te ía ver máis. Que ía facer sen ti? (Apértaa con forza e cóbrelle a cara de beixos. Despois contémplaa con desgusto.) Mira que pintas! Tes o vestido esfarrapado e o pelo todo enguedellado. (Coas mans estíralle o ca­belo e faille unha coleta no curuto da cabeza.) E vaia cara máis sucia! Se te vise a avoa Akbal habíache rifar. Ela era quen me facía as trenzas cada mañá para ir á escola. (Límpalle a cara coa manga do xersei.) Ves? Así estás mellor. Xa estás máis guapa. (Elévaa estirando os brazos e baila con ela.) Miña bonequiña linda! Miña irmanciña querida! (Detense e obsérvaa, preocupada.) Vaia! Perdiches un zapato! Agarda: ten que estar por aquí. (Busca a carón da tenda. Por un lado. Por outro. Mira tamén pola parte posterior e desaparece da vista do público, mentres continua oíndose a súa voz.) Non o atopo! E que imos facer agora, Sally? Non vas poder camiñar descalza! 


    Amina reaparece por un lado da tenda, polo outro entra a boneca, agora convertida nunha nena de carne e óso, con idéntico vestiario e peiteado ca a boneca. 


    Sally


    Non te apures, Amina, non pasa nada. Ti sempre me levas no colo ou na mochila, así que non importa se perdín un zapato. Peor sería que o perdeses ti. 


    Amina


    Mamá di que precisamos botas que termen ben dos nosos pés; brandas para que non nos fagan feridas na pel, pero resistentes para soportar tantos quilómetros de marcha. Mais as miñas botas xa están rotas de tanto camiñar. 

    Sally


    Claro! É que levamos días e días andando. 


    Amina


    Moitos días. Semanas. Ti sabes cantas, Sally?


    Sally


    Non sei. Perdín a conta de cantas son.


    Amina


    Camiñamos todos xuntos, nunha longa caravana.


    Sally


    Sen parar apenas, desde o amañecer ata a tardiña baixa. 


    Amina


    Teño os pés inchados e cheos de vinchocas. Mamá curoumos con auga salgada, pero aínda me seguen a doer. Se fose pequena coma Abdul, papá ou mamá levaríanme no colo, pero como xa son demasiado grande


    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    
      
        

        
      

      
        
          	
            

            

            

            

            

            

            

            

            

            
          

          	
            

            

            

            

            

            

            

            

            

            
          
        

      
    


    

    

    

    

    

    

    

    

    

    

    

    

    

    

    

    

    

    

    

    
      
        

        
      

      
        
          	
            

            

            

            

            

            
          

          	
            

            

            

            

            

            
          
        

      
    


    

    

    

    

    
      
    


    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    
      
    


    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    
      
    


    

    

    

    

    

    

    

    
      
        

        
      

      
        
          	
            

            

            

            

            

            
          

          	
            

            

            

            

            

            
          
        

      
    


    

    

    

    

    

    

    

    

    

    

    

    

    

    

    
      
    


    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    
      
    


    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    
      
    


    

    

    

    

    

    

    

    

    

    

    

    

    

    

    

    
      
        

        
      

      
        
          	
            

            

            

            

            

            

            

            

            

            
          

          	
            

            

            

            

            

            

            

            

            

            
          
        

      
    


    

    

    

    

    

    

    

    

    

    

    

    

    

    
      
    


    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    
      
    


    

    

    

    

    

    

    

    

    

    

    

    

    

    

    

    

    

    
      
        

        
      

      
        
          	
            

            

            
          

          	
            

            

            
          
        

      
    


    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    

    
      
    


    

    

    

    

    

    

    

    
      
        

        
      

      
        
          	
            

            

            

            

            

            

            

            

            

            

            

            

            

            

            

            

            

            
          

          	
            

            

            

            

            

            

            

            

            

            

            

            

            

            

            

            

            
          
        

      
    


    

    

    

    

    

    

    

    

    

    

    

    

    

    

    
      
    


 
      
        

        

        

        

        

        
      


      
        
      


      
        
      


      
        
      


      
        
      


      
        
      

    

  




  APÉNDICE


    Algunhas cancións proceden da páxina 
Mama Lisa’s World 
(www.mamalisa.com)


    1. “A ram sam sam”. Canción e xogo infantil árabe, procedente de Marrocos


    www.mamalisa.com/?t=es&p=4227


    www.youtube.com/watch?v=gwA9GfYIYus


    2. “L’abe igi orombo”. Canción tradicional nixeriana en lingua yoruba.


    www.mamalisa.com/?t=es&p=2900


    www.youtube.com/watch?v=potZ8OT0HV8


    3. “Onye mere nwa nebe akw”. Canción infantil nixeriana en lingua iqbo.


    www.mamalisa.com/?t=es&p=3133


    www.youtube.com/watch?v=ROBBfxKLBKw


    www.youtube.com/watch?v=vF0MY-nMuVE


    4. “Macochi pitentzin”. Arrolo mexicano en lingua nahualt.


    www.mamalisa.com/?t=ss&p=4941


    www.youtube.com/watch?v=W4ppx_YR8tI


    5. “Olelé”. Canción da República Democrática do Congo, en idioma lingala. 


    www.mamalisa.com/?t=ss&p=2891


    www.youtube.com/watch?v=wIeM4PM7aZw


    6. “Fatou yo”. Melodía tradicional senegalesa en lingua balanta.


    www.mamalisa.com/?t=es&p=3134


    www.youtube.com/watch?v=d-eEzPu6M-U&start_radio=1&list=RDd-eEzPu6M-U&t=13

    Celia Díaz Ñúñez naceu no Páramo en 1961. Vinculada desde os anos da infancia a Quiroga, reside en Ourense, onde desenvolve a súa actividade docente como profesora de Lingua Galega e Literatura no ensino secundario. Deuse a coñecer como narradora en 2003 cando publicou Adeliña, novela gañadora do premio Pura e Dora Vázquez, que volveu gañar en 2012 con Rugando. En 2007 obtivo o premio Breogán de contos co relato “Un tango na noite”. É autora de obras de teatro infantil: Cataventos e cía. (premio Barriga Verde de textos teatrais, 2004), Velaí vai o papaventos (2014), O castelo de Pena Redonda, o máis tolo da contorna (premio O Facho de teatro infantil 2016), o ensaio literario Voces na terra (1995) e materiais didácticos para a aprendizaxe da lingua galega. En Editorial Galaxia publicou as novelas para adultos Unha verdade amarga (2017) e Corte e confección (2019), así como a obra para público xuvenil A boca do monte (2016).

